О Т Ч Е Т

за дейността на Народно читалище „ Просвета-1938 „ с. Кочан през 2021

 година

 И през изминалата 2021 година многообразната читалищна дейност премина в условията на извънредна епидемична обстановка. Бяхме3 принудени отново да планираме,организираме и провеждаме нашата работа, спазвайки противоепидемичните ограничителни мерки поради Ковид-19, и използвайки необходимите регламентирани дезинфекционни препарати,предпазни маски за лице , спазване на дистанция, указателни табелки,ред,дисциплина и лична отговорност в ежедневната си работа с посетители е потребители с ограничен достъп до услуги в читалището. В стремежа си да спазваме указанията и заповедите на МЗ и Общината, по голямата част от дейността организирахме и провеждахме онлайн а другата на отделни групи и индивидуално. И през тази година бяха отменени обществено-масовите мероприятия – тържества,чествания,творчески срещи,празници,фестивали, събори и пр. на всички нива. При спазване на мерките нашите самодейни групи взеха участие в коледно-новогодишния благотворителните базари в гр. Банско и с. Огняново. През годината един път седмично по изготвен график , продължиха работата школите за народни и модерни танци. Читалищната библиотека също организира редица онлайн - културно-масови мероприятия и изяви- отбелязване на бележити дати и годишнини,чествания и пр. А така също продължи и колективните посещения на децата от ЦДГ с. Кочан в библиотеката и читалището. Също така читалищните кадри взеха участие в онлайн обучение на фондация „Глобални библиотеки” по различни програми и теми, участвахме и в присъствено обучение на Регионална библиотека- Благоевград в с. Сатовча по нормативните документи за дейността на читалищните библиотеки. Продължи изготвянето на агит-табла,витрини,кътове,венци по случай 1-ви март – баба марта и денят на самодееца,3-ти март – националния празник,8 и 22 март и 24 май. Читалищното настоятелство като оперативен изпълнителен орган проведе три редовни заседания,обсъждайки и вземайки съответни решения по важни направление от читалищната дейност. А така също спазвайки ЗНЧ и Устава проведохме редовното общо отчетно-избрно събрание на читалището на което приехме и решения за бъдещата си дейност. Най после успяхме да учредим и Общински читалищен съвет в с. Сатовча,като обществен оперативен орган с председател г-н Лъчезар Селяшки – поет,писател, общественик и дългогодишен учител. Продължи и добрата традиция по взаимодействие и партньорство с Общината, МК,СНЧ, учреждения, институции,сродни читалища,фирми,трудови колективи и пр. за успешното решаване на най важните задачи и проблеми на местното читалище. Надяваме се в най скоро време да отмине ковид пандемията и всичко да се нормализира в живота. Имаме сили,желание и отговорност за подобряване на цялостната читалищната дейност за издигане ролята,авторитета и приноса на местното читалище в обществено-културния живот на селото и общината.